— Раней, калі дачушка была маленькая, я любіла шыць і вязаць. Рабіла гэта для яе, для мужа, сясцёр. Усяму, што ўмею, навучыла і дачку. Але пазней займацца рукадзеллем не было калі. Таму маім захапленнем на доўгія гады стала менавіта радыё, любімым месцам — студыя і мікрафон. Працы было багата: адзін эфір, напрыклад, завяршаўся ў гадзіну ночы, а наступны пачынаўся з шасці раніцы.